**IEPIRKUMU KOMISIJAS SĒDES PROTOKOLS Nr.6**

**(Iepirkuma procedūras pretendenta finanšu piedāvājuma vērtēšanas un lēmuma pieņemšanas sēdes protokols)**

20.09.2016. Kandavā

**Pasūtītājs:** Kandavas novada dome

**Pasūtījums:** „Būvuzraudzība Kandavas mākslas un mūzikas skolas telpu Sabiles ielā 12, Kandavā pārbūvei”

**Identifikācijas Nr.:** KND 2016/6

**Iepirkumu komisijas sēde sasaukta:** 2016.gada 20.septembrī, plkst. 9:00.

**Iepirkumu komisija izveidota** pamatojoties uz likuma „Par pašvaldībām” 21.panta pirmās daļas 24.punktu, tās sastāvs apstiprināts ar Kandavas novada domes 2013.gada 27.jūnija lēmumu (protokols Nr.8, 7.§). Grozījumi Iepirkumu komisijas sastāvā ir veikti ar Kandavas novada domes 2015.gada 22.decembra lēmumu (protokols Nr.19, 44.§).

**Iepirkumu komisijas sēdē piedalās:**

Komisijas priekšsēdētājs Alfreds Ķieģelis

Santa Āboliņa

Līga Frīdemane

Pēteris Krampītis

Komisijas sekretāre Līga Frīdemane

**Komisijas sēdi vada:** Alfreds Ķieģelis

**Protokolē:** Līga Frīdemane

Saskaņā ar 2016.gada 19.augusta Kandavas novada domes priekšsēdētāja rīkojumu Nr.3-3/99 par iepirkuma procedūras veikšanu, Iepirkumu komisijas sēde notiek Dārza ielā 6, Kandavā, Kandavas novadā, 2016.gada 20.septembrī. Sanāksmes sākums plkst. 9:00.

**DARBA KĀRTĪBĀ:**

1. Iepirkuma „Būvuzraudzība Kandavas mākslas un mūzikas skolas telpu Sabiles ielā 12, Kandavā pārbūvei” pretendenta finanšu dokumentācijas pārbaude.

2.Lēmuma pieņemšana.

**DARBA GAITA:**

1. Komisijas priekšsēdētājs A.Ķieģelis visus klātesošos iepazīstina ar komisijas sastāvu un informē:

1.1. Iepirkuma priekšmets: „Būvuzraudzība Kandavas mākslas un mūzikas skolas telpu Sabiles ielā 12, Kandavā pārbūvei”;

1.2. Iepirkuma apjoms: Saskaņā ar iepirkuma nolikuma prasībām un iepirkuma tehnisko specifikāciju;

1.3. Paredzētais līguma izpildes laiks: līdz Kandavas Mākslas un mūzikas skolas pieņemšanai ekspluatācijai un/vai līdz pilnīgai saistību izpildei;

1.4. Paziņojums par plānoto līgumu publicēts: IUB mājas lapā 2016.gada 26.augustā;

1.5. Piedāvājuma iesniegšanas termiņš: 2016.gada 15.septembrī, plkst. 9.00;

1.6. Iepirkumā „Būvuzraudzība Kandavas mākslas un mūzikas skolas telpu Sabiles ielā 12, Kandavā pārbūvei” 2016.gada 15.septembrī tika saņemts piedāvājums no 1(viena) pretendenta.

2. Saskaņā ar Nolikumu iepirkumu komisija izvērtē vai pretendenta SIA „BŪVES BIROJS” finanšu piedāvājums sagatavots un noformēts atbilstoši 7.punktā noteiktajām piedāvājuma noformējuma prasībām un pieņem attiecīgu lēmumu.

**Iepirkumu komisija *konstatē*, ka:**

Izvērtējot Pretendentu Finanšu piedāvājumu atbilstību Nolikuma 7.punkta un pielikuma Nr.7 noteiktajām prasībām, konstatē, ka piedāvājums atbilst Nolikuma prasībām.

**Komisijas lēmums:**

**Atzīt pretendenta SIA „BŪVES BIROJS” Finanšu piedāvājumu par atbilstošu Nolikuma 7.punktā un pielikuma Nr.7„Finanšu specifikācija” noteiktajām prasībām.**

3.Iepirkumu komisija, saskaņā ar Nolikuma 9.2.punktu izvēlas saimnieciski izdevīgāko piedāvājumu.

**Iepirkumu komisija *konstatē*, ka:**

Iepirkumā ir saņemts piedāvājums no viena pretendenta SIA „BŪVES BIROJS”, reģ.Nr. 43603068123 par piedāvāto līgumcenu **EUR 9850.00**(bez PVN).

Par piedāvājumu izvēles kritēriju, saskaņā ar Iepirkuma Nolikuma 9.2.punktu, ir noteikts saimnieciski izdevīgākais piedāvājums. No minētā ir secināms, ka līguma slēgšanas tiesības var tikt piešķirtas tikai tam pretendentam, kura iesniegtais piedāvājums ir saimnieciski izdevīgākais starp tiem piedāvājumiem, kas atbilst Iepirkuma Nolikuma noteiktajām prasībām. Ņemot vērā, ka SIA „BŪVES BIROJS”, reģ.43603068123, vienīgā iesniedza savu piedāvājumu iepirkuma procedūras ietvaros, tā saņem maksimālo punktu skaitu un tai būtu piešķiramas līgumslēgšanas tiesības.

**Komisijas lēmums:**

**Atzīt Pretendenta iesniegto piedāvājumu par saimnieciski izdevīgāko.**

4.Pamatojoties uz visu augstāk minēto, Iepirkumu komisija, pēc rezultātu apkopošanas, atklāti balsojot **PAR:4**, PRET:0,ATTURAS:0, **NOLEMJ:**

Piešķirt iepirkuma līguma slēgšanas tiesības SIA „BŪVES BIROJS”, reģ.43603068123, Ausekļa iela 18/20, Jelgava, LV-3001, par līgumcenu **EUR 9 850.00**(bez PVN).

5. Iepirkumu komisija ieguva informāciju no Valsts ieņēmumu dienesta elektroniskās deklarēšanas sistēmas, ka SIA „BŪVES BIROJS”, reģ.43603068123, Ausekļa iela 18/20, Jelgava, LV-3001, nav nodokļu parādu, tajā skaitā valsts sociālās apdrošināšanas obligāto iemaksu parādu uz iepirkuma izsludināšanas brīdi 2016.gada 26.augustu.

6. Pamatojoties uz Publisko iepirkumu likuma 8.2 panta astotās daļas 8.punkta prasībām Iepirkumu komisija ieguva informāciju no Valsts ieņēmumu dienesta elektroniskās deklarēšanas sistēmas, ka SIA „BŪVES BIROJS”, reģ.43603068123, Ausekļa iela 18/20, Jelgava, LV-3001, nav nodokļu parādu, tajā skaitā valsts sociālās apdrošināšanas obligāto iemaksu parādu uz lēmuma par līguma slēgšanas tiesību piešķiršanas brīdi 2016.gada 20.septembri.

7. Līgai Frīdemanei informēt Pretendentu par komisijas pieņemto lēmumu par iepirkuma līguma slēgšanu.

8. Līgai Frīdemanei pēc Iepirkuma līguma noslēgšanas publicēt paziņojumu par rezultātiem Iepirkuma uzraudzības biroja mājas lapā [www.iub.gov.lv](http://www.iub.gov.lv) un Pasūtītāja mājas lapā [www.kandava.lv](http://www.kandava.lv).

Iepirkumu komisijas sēde slēgta plkst.10.00

Komisijas priekšsēdētājs Alfreds Ķieģelis

Komisijas locekļi Santa Āboliņa

Līga Frīdemane

Pēteris Krampītis

Sekretāre Līga Frīdemane